ka ka ka en ka ka ka en ka ka en en en en ka nl en ka en en hi ca en fr ka en ka en ka en hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en hbs_lat en ca en fr ka ka ko ka ka ka ka ko ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ko ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en hbs_lat en ca en fr ka ka ko ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ko ka ka ka ka ka ka ka ka ka ka ka ka ka ka ka ka ka ka ka ko ka ka ka ka ka ka ka ka ka ka ka ka ka ka ka ka ka ko ka ka ka ka ka ka ka ka ka ka ka ka ka ka ka ka ko ka ka ka ka ka ka ka ka ko ka ka ka ka ka ka ka ka ka ka ka ka ka ko ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en hbs_lat en ca en fr ka ka ka ka ka ka fr ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka hbs_lat en en ka en en ka en en en en ka ka ka ka ka en en ka ka ka en en en en en en en ka en ka en ka en ka en ka en ka en ka en ka en en en en en
Would you like to react to this message? Create an account in a few clicks or log in to continue.
არმური - ლიტარენა, უფრო კი – ბიბლიოთეკა
Armuri - literary Arena, or library from Georgia (country)
Forum started: Sun 9 Nov 2008
Home   Portal   Register   Log in
არმური Armuri :: მთქმელი და გამგონებელი (ავტორები და ტექსტები) :: პოეტების ქვეყანა
Number of posts : 7134
Subject: მანანა ქურდაძე    Wed Nov 15, 2017 3:34 pm
Birthday - September 26, 1967
არ ვიცი ფქვილია თუ ქატო,
იქ, სადაც ჩვენ არ ვართ
ზურგს უკან გვეპარება თითის წვერზე
და ვიცით, რომ ვიყავით წიგნის გვერდი
და ჩვენ გვაქვს კარგი სამალავი
და კიდევ ბევრნი ვართ და ვმეორდებით.
მოვლენ სხვა მავანნი და სხვა მავანნი.
საპნის, ბაწრისა და სკამის ბალადა
_ ბაწარს უარს როგორ ვეტყვი,
_ მე ბაწარმა რაღა გითხრათ,
_ ახლა ჩემზე შეიხოცეთ
იქ იყავით თქვენც და თქვენი
და იმ ტოტზე გამობმული,
ზედ შემდგა და ავიდა...
ასეთი წესი გვაქვს ქალებს
დაშრა ყველა ჭა და გუბე,
ასეთი წესი გვაქვს ქალებს,
ხვატი წვავს ამომშრალ გუგებს,
ვასვი და ვასვი წყალი,
ასეთი წესი გვაქვს ქალებს,
დაშრა ყველა ჭა და გუბე...
ასეთი წესი გვაქვს ქალებს,
შენ ჩემო თავო ბედკრულო,
დაუწექ ჯავრს და სევდასა,
სარჩულად რაც რამ ედვასა...
და თუ სიყვარულ, ახია,
და ჩემი ცრემლით დანაყრდა.
და მოსთქვამს გული სამიწე,
შენი კვნესა მაქვს, ვაჟიკავ,
როს ამიქნიე კაჟი ქვა,
და ახლა ლექსებს დაკვირტულს
გიმღერი, შენი კვნესა მე,
და ასე ძილში ელიან დილას,
სადაც ცა არის ლურჯი მიტკალი
და მიწა შავი უტყვი ნაბადი...
და, აბა, ერთი, ოღონდ მითხარი,
თუ არ მოთოვს და
შიშის თვალებით, შუშის თვალებით..
და მე კი ამ დროს
და ვეძებ ჩემ თავს
ვიცი როგორ შემოვა ჩემში
დილა იანვრის, ცივი ნიავი,
ბავშვობის წინდა და სულიწმინდა.
„ლიტერატურული გაზეთი“, N191, 7 - 20 აპრილი, 2017
Last edited by Admin on Wed Nov 15, 2017 3:56 pm; edited 1 time in total
Number of posts : 7134
Registration date : 09.11.08
Subject: Re: მანანა ქურდაძე    Wed Nov 15, 2017 3:53 pm
ჩემს ზამთარს როგორ ყინვის სუნი აქვს,
ხილვები დააქვს თვალის გუგებით
და ზარმაც ფანტელს, - ცივს, უნიათოს, -
დღეს ძაღლი ვნახე, დიდი და თეთრი,
მერე ბავშვმა მითხრა (ჩემმა თეომ),
მე მეცოდებოდა და თან მეშინოდა,
შევცოდე, აქ რაა სათუო.
მერე ბავშვმა მითხრა (ჩემმა თეომ),
მე კი სიბრალულთან ბრაზი მღრნიდა,
მას ხომ ძაღლის ტყავი ემოსა...
ეს ყველაფერი, ხო, დღეს მოხდა,
თეთრია ის ძაღლი, თეთრი თვალებით,
შროშანები შარაგზიდან მოშორებით შრიალებენ,
შეშლილ გულებს შლეგი თრთოლვით ახელებენ,
განთიადი მზის სხივებით მოქარგული,
გამოღმიდან გაღმა კიდეს გადააბა,
ხელგაშლილი და გულაღმა მდელოს ვერთვი
და შროშანი სიმორცხვისგან თვალებს ნაბავს.
ახლა ოთხ კედელში მწიფდებიან
ერჩიან სუყველას და თან არაფერს,
და მყრალი ხახა აქვთ დაღებული,
რომ შთანთქან წუთები, საათები,
ღმერთო, შენ უშველე დაღუპულებს,
ღმერთო, მოახედე ყველა თვალი,
ღმერთო, მოაბრუნე ყველა გული....
ისევ ოთხ კედელში მწიფდებიან
სულით და სხეულით უძლურები.
მიწა ჭამს ყველაფერ უნაყოფოს,
ღმერთო, შენ უშველე უნიათო
გაძღა ეშმაკი და განზე გადგა,
ისევ წარღვნაა და ისევ ომებია,
ლამა საბაქთანი, უფალო იესო!
ლამა საბაქთანი, უფალო იესო!
იქ მწიფდება და იბადება
სავსე მაქვს ცხოვრება ლაფსუსებით.
და დრო და დრო (უფრო ხშირად)
და როგორც მუცელი სანოვაგით,
და მსგავსად ერთგული დაქალების,
და ტვინის მარჯვენა ლაბირინთში
(როცა მარცხენას სძინავს ტკბილად),
ამ დროს ისევ ბღუის ჩართული
იმედი ციმციმებს მწვანე შუქით,
მონაცვლეობით კი, მაგრამ მაინც....
და ჩემი ტვინის ყველა სფერო,
ახლა ემსგავსება ერთ დიდ საიტს.
„ლიტერატურული გაზეთი“, N173, 1 - 14 ივლისი, 2016
Number of posts : 7134
Registration date : 09.11.08
Subject: Re: მანანა ქურდაძე    Fri Nov 17, 2017 7:54 pm
და ამბებს სიზმრებად ყვებიან,
სიზმრები, ეს ჩემი გზებია.
და ფრენა ისწავლეს ცოცხებმა.
გარეთ კი, გარეთ ჩიტები,
სიზმრები ეს ჩემი გზებია,
მზეები მჩხვლეტენ და მზვერავენ,
ვერავინ ვერ მისწვდა შუბის ტარს,
უბეში კვლავ ჩხავის ის ყვავი,
სული და სხეული გავყავი,
სიზმრები, ეს ჩემი გზებია,
და ამბებს სიზმრებად ყვებიან.
არსად არიან და თან არიან...
ჯადოს ავხსნი და დავეწევი
იმ მთასა და ცხრა მთას იქით
სამიზნე მზეა ცხელი ლავით,
ორჯერ-ორი რომ ოთხია ისე,
არაფერი არ იცვლება მალვით.
ჩავკეტე თავი ამ ოთახებში,
ამ კედლებში და სამყაროს გაღმა,
ხილვები ქმნიან ყოფის სიუჟეტს,
ქვას ვეზიდები მაღლა და მაღლა.
და იმ მთასა და ცხრა მთას იქით
შევახე მზერა გვალვის მირაჟებს,
ავხსენი ყველა ჯადო და ნავსი
და თვალებიდან დღე ირიჟრაჟებს.
არ ვიცი, რით ვუშველო.
იდგა ამაყი და თავმომწონე,
იდგა და ჩიტებს იფარებდა,
ცოდვას გავამხელ და მიფიქრია,
ნეტავ რას ატუზულა ჩემს ფარეხთან...
და ახლა გდია მოცელილი,
ტანი ნატანჯი და დასერილი
ცრემლი მახრჩობს და ვუყურებ,
როგორ ეზიდება სულს ზეცისკენ,
ახლა კი ქარმა მოცელა და
დაქრის სიო, თუნდაც ქარი,
გინდა ახტი, გინდა დახტი,
ორ ადლ მიწას ამოთხრის,
მე შენი ფიქრების მოწმე ვარ
და შენი დუმილის „ქაჯანა“,
რამდენი წრე და გორგალი,
თითები ქონდა თლილი, თბილი...
წერომ მომიყვანა ღრუბლის ფთილით.
მასწავლა აი-ია, თასი, თითი,
თვალებში ჩემი მზე ჩაიგუბა,
ცხოვრებას ვჩორკნიდით და ხან ვთლიდით.
ჩემთვის რძე მოჰქონდა ტკბილზე ტკბილი,
ერთად მოვიცვალეთ ყველა კბილი.
ყველა კედელზე ვწერ თეთრი ცარცით,
ჩემი ბავშვობის დაფად ვაქციე,
რომ ორჯერ-ორი არ არის ასი
და ფასდაკლების სრული აქცია
არ მერგო... სულელს დღესაც მგონია,
რომ თამასუქებს ყრიან ზეციდან,
რომ ჩემი ტვინის ფინანსურ სფეროს
ამუნათებს ჩემი არცოდნა მათემატიკის
და ჯამში ყველა უტოლობა
როცა არ იცი ანგარიში და
მაშინ ცხოვრება რა იოლია.
ჩვენს ეზოში, იქვე სახლთან,
შვიდი ქვა მაქვს დამალული,
ავაწყობ და დარდებს ვდევნი.
შვიდი ქარი, შვიდი ცეცხლი,
შვიდი სევდა, შვიდი ცრემლი,
და ბურთს ასე ვემალებით.
შვიდი ქვა და შვიდი ზეცა,
ჩვენს ეზოში იქვე სახლთან,
შვიდი ქვა მაქვს დამალული....
„ლიტერატურული გაზეთი“, N 205, 10 - 23 ნოემბერი, 2017
Number of posts : 7134
Registration date : 09.11.08
Subject: Re: მანანა ქურდაძე    Sun Feb 18, 2018 12:06 am
წიგნის დასახელება – „შვიდი ქვა და შვიდი ზეცა“ (99 ლექსი)
ავტორი - მანანა ქურდაძე
რედაქტორი - მიხო მოსულიშვილი
დიაზინი და დაკაბადონება - ნიკა ხვეელიძე
გვერდების რაოდენობა - 132
გამოცემის წელი – 2017
ანოტაცია - მანანა ქურდაძის ლექსები გაზეთ „ლიტერტურული საქართველოს“ ფურცლებიდან გაიცნო მკითხველმა. შემდეგ კი „ლიტერატურული გაზეთების“ პუბლიკაციებით ადვნებდა თვალს მის შემოქმედებას. ამჯერად კი გამომცემლობა „საუნჯე“ მიხო მოსულიშვილი რედაქტორობით გვთავაზობთ მანანა ქურდაძის ლექსების პირველ კრებულს „შვიდი ქვა და შვიდი ზეცა“. ამ ლექსების თემატიკა მრავალფეროვანია. მასში არის როგორც ლირიკული, ასევე ფილოსოფიურ- რელიგიური ხასიათის თემები. ავტორი სადად გადმოსცემს სათქმელს და გულწრფელია მკითხველთან.
ზედ პეპლები ფრიალებენ, -
არ მეშვება, ჭინკა მიჭამს,
ჭინკა - მიწის საპირე.
წრებრუნვის ციკლი მილიონს ითვლის
და ციფერბლატზე ისრების ჯერი
აკეთებს დარტყმას და გულის რითმის
დროის და სივრცის უზადო მისნებს
და ხერხემლის ტვინს - ზამბარას მქისეს
ისევს და... თალხ და გაცრეცილ ნისლებს,
თვალის კაკლებში ბზინვარე ისრიმს,
მოკაკვულ მთვარეს და ვარსკვლავთ სცენას,
დრო უმოწყალოდ, ბასრ ისრით სერავს.
Subject: Re: მანანა ქურდაძე
Page 1 of 1
Permissions in this forum:
You cannot reply to topics in this forum
არმური Armuri :: მთქმელი და გამგონებელი (ავტორები და ტექსტები) :: პოეტების ქვეყანა
არმური Armuri :: მთქმელი და გამგონებელი (ავტორები და ტექსტები) :: პოეტების ქვეყანა
Jump to: Select a forum||--მართალს ვიტყვი, შევიქნები ტყუილისა მოამბე რად? (საცნობარო)|--მთქმელი და გამგონებელი (ავტორები და ტექსტები)|   |--პოეტების ქვეყანა|   |--მთხრობელთა და მოსათხრობთათვის|   |--ესეებისა და კრიტიკოსთათვის|   |--მთარგმანებელთა და თარგმანთათვის|   |--ლიტერატურა უსაზღვრებოდ|   |--ისტორიისათვის|   |--ბალღოო, აეს არი შენ სამშობლო...|   |--"ლიტერატურის თეორია" – სტუმრად რენე უელეკთან და ოსტინ უორენთან|   |--საკამათო|   |--ბობოისკარი|   |--მინიმალისტური პოეზია|   |--სიტყვითდუელები|   |--მწერლები - მწერლებზე|   |--შეუნდოთ ღმერთმა...|   |--ლიტერატურული კონკურსები|   |--აგორა|   |--სტუმრები და მასპინძლები (ერთნიც და მეორენიც ფეისბუკზე დაიკარგნენ)|   |--"ვერცხლის თასადამც მაქცია" - სტუმრად სანათასთან|   |--არაგვიანი – სტუმრად არაგვთან|   |--"ბრანდი-ბრუნდი" - სტუმრად მარიამ წიკლაურთან|   |--ამაოდ არც მთაწმინდაზე უსეირნიათ - სტუმრად გია არგანაშვილთან|   |--სადისკუსიო კლუბი - სტუმრად ნინი მელივასთან|   |--”ვაჟკაცობისას ამბობენ” და "უკვდავებისა წყაროო" - სტუმრად ვაჟიკა კაწალხეველთან|   |--კაცობრიობა დანა-ჩანგლით ითხრის სამარეს! - სტუმრად ვაჟა ხორნაულთან|   |--ნაფეხურები - სტუმრად ნინო დარბაისელთან|   |--”დარდების შემგროვებელთან” - სტუმრად გოდერძი ჩოხელის გამიხარდასთან|   |--საუბრები სიტყვის ხელოვნების შესახებ - სტუმრად ზევსის დაქალთან|   |--"მზე ხატავს სახლის ფერად რიკულებს..." - სტუმრად კესოსთან|   |--”მითოლოგია ჩემი სისუსტეა...” - სტუმრად ნინო ნეკერიშვილთან|   |--"ცისკარი" – სტუმრად ძველ მეგობართან|   |--ქართული ჟარგონის ლექსიკონი - სტუმრად ლევან ბრეგაძესთან|   |--მზერის გადანაცვლება (მხატვრობა, კინო, თეატრი, მუსიკა)|   |--მხატვრობა არმურზე: "ნიკალა და მარგარიტა"|   |--კინო არმურზე: კამერითაც ცხონდების კაცი|   |--თეატრი არმურზე: მელპომენე და თალია|   |--მუსიკა არმურზე: ხმა - სინათლეა...|   |--Georgian Authors in English|--Deutsche Übersetzung Georgischer Literatur
:: I forgot my password
Yesterday at 1:39 pm by Admin
Yesterday at 1:36 pm by Admin
» ქართული ხალხური პოეზია
Sat Sep 24, 2022 1:47 pm by Admin
Fri Sep 23, 2022 8:05 am by Admin
Fri Sep 23, 2022 7:58 am by Admin
Fri Sep 16, 2022 9:00 am by Admin
Sun Sep 11, 2022 11:39 am by Admin
Bookmark and share the address of არმური Armuri on your social bookmarking website
Free forum | © phpBB | Free forum support | Contact | Report an abuse | Latest discussions